text: Motorcyklist indlagt efter uheld
  16 oktober 2015 kl. 05.29
  Et sammenstød mellem en bilist og en motorcyklist uden styrthjelm sendte sidstnævnte på hospitalet.
  Torsdag aften kl. 17.35 skete der et færdselsuheld på Vestterpvej ved Ansager. Det oplyser Syd- og Sønderjyllands Politi til TV SYD.
  Mens en bilist var ved at lave et venstresving på vej ud af en indkørsel, kom en motorcyklist uden styrthjelm kørende på samme vej. Han fejlbedømte bilens hastighed, og væltede ned på siden i et forsøg på at undgå at ramme bilen. Det lykkedes dog ikke, og motorcyklisten gled ind i bilen.
  Den bevidstløse motorcyklist blev overført til Odense Universitetshospital, men hvordan hans nuværende tilstand er, ved politiet ikke.
  